ai4bharat/Pralekha huggingface dataset:
ఆర్థిక మంత్రిత్వ శాఖ
ఢిల్లీ, పంజాబ్, పశ్చిమ బెంగాల్లలో సోదాలు నిర్వహించిన ఆదాయపన్ను శాఖ
భారతదేశంలో జౌళి, నూలు ఉత్పత్తిలో నిమగ్నమై ఢిల్లీ, పంజాబ్, కోల్కతాలో కార్పొరేట్ కార్యాలయాలు కలిగి ఉన్న ప్రముఖ వ్యాపార సంస్థపై 18.09.2021న ఆదాయపు పన్ను శాఖ సెర్చ్ అండ్ సీజర్  ఆపరేషన్ను నిర్వహించింది.
సోదాల కార్యకలాపాల క్రమంలో నేరారోపణ పత్రాలు, విడి పత్రాలు, డైరీలు, డిజిటల్ సాక్ష్యాలు తదితరాలను స్వాధీనం చేసుకున్నారు. ఇవన్నీ కూడా లెక్కల్లోకి రాని నిధులను తిరిగి భారతీయ సంస్థలలోకి మళ్ళించడం, శాఖకు తెలియపరచని విదేశీ బ్యాంకు అకౌంట్లతో గ్రూపుకు సంబంధం ఉన్నట్టు ఈ ఆధారాలు సూచిస్తున్నాయి. బ్యాంకు అకౌంట్ల బయిట లావాదేవీలు, భూ ఒప్పందాలలో నగదు బదలాయింపులు,అకౌంట్ పుస్తకాలలో బోగస్ వ్యయం తగ్గింపు, లెక్కల్లోకి రాని నగదు వ్యయం, ఎంట్రీ ఆపరేటర్ల నుంచి పొందిన వసతి నమోదులు కు సంబంధించి తగిన ఆధారాలను సేకరించారు.
తన విదేశీ బ్యాంకు అకౌంట్లలో దాదాపు రూ.350 కోట్ల మేరకు లెక్కల్లోకి రాని నిధులను నిర్వహించడమే కాక, పన్నుస్థావరాలలో ఉన్న షెల్ కంపెనీల ద్వారా ఈ నిధులను తిరిగి వ్యాపారంలోకి మళ్ళించింది. గ్రూపు నియంత్రణ కింద ఉన్నవ్యాపారంలో విదేశీ సంస్థల పెట్టుబడుల రూపంలోను, దాని ప్రధాన సంస్థ విడుదల చేసిన విదేశీ కరెన్సీ కన్వర్టటిబుల్ బాండ్ల రూపంలో, అంతిమంగా చెల్లింపుల ఎగవేత ముసుగులో, కంపెనీ వాటాలుగా వాటిని మార్చడానికి సంబంధించి ఉంది. లెక్కల్లోకి రాని నగదును నిర్వహించేందుకు విదేశీ కంపెనీలకు, ట్రస్టులకు మేనేజ్మెంట్ ఫీజును కూడా చెల్లిస్తున్నట్టు కనుగొన్నారు. ఆదాయపు పన్ను చెల్లింపుల షెడ్యూల్ ఎఫ్ఎలో కంపెనీలు, బ్యాంకు అకౌంట్ల రూపంలో నిర్వహించబడుతున్న విదేశీ ఆస్తుల యాజమాన్యం / నిర్వహణకు సంబంధించి వివరాలను తెలియపరచాలనే నిర్ధిష్ట షరతు ఉన్నప్పటికీ, ఈ విషయం గురించి గ్రూపు శాఖకు వెల్లడించలేదు.
నగదు రూపంలో వివరించని వ్యక్తిగత ఖర్చులకు సంబంధించిన వివరాలను కంపెనీ ప్రధాన కార్యాలయాలు ఒక దానిలో నిక్కచ్చిగా నిర్వహిస్తున్నట్టు తేలింది. కంపెనీ అకౌంట్లు, భూమి ఒప్పందాల నగదు బదలాయింపులలో దాదాపు రూ. 100 కో్ట్ల మేరకు బోగస్ వ్యయాన్ని చూపించినట్టు ఆధారాలు సేకరించారు.
సోదాలు ఇంకా కొనసాగుతున్నాయి. తదుపరి దర్యాప్తు కొనసాగుతోంది.
వాణిజ్యం, పరిశ్రమల మంత్రిత్వ శాఖ
ఇప్పటివరకు, ఇతర రాష్ట్రాల కంటే మహారాష్ట్రకు ఎక్కువ స్థాయిలో ఆక్సిజన్ అందింది: శ్రీ పీయూష్ గోయల్
ప్రస్తుతం 110 శాతం సామర్థ్యంతో ఆక్సిజన్ ఉత్పత్తి జరుగుతోంది, అందుబాటులో ఉన్న ఆక్సిజన్ మొత్తాన్ని పారిశ్రామిక వినియోగం నుంచి వైద్య వినియోగానికి తరలిస్తున్నాం: పీయూష్ గోయల్
దేశంలో గరిష్ట స్థాయిలో ఆక్సిజన్ ఉత్పత్తి జరిగేలా కేంద్రం చర్యలు తీసుకుందని కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయల్ వెల్లడించారు. ప్రస్తుతం 110 శాతం సామర్థ్యంతో ఆక్సిజన్ ఉత్పత్తి జరుగుతోందని, అందుబాటులో ఉన్న ఆక్సిజన్ మొత్తాన్ని పారిశ్రామిక రంగం నుంచి వైద్య రంగానికి మళ్లిస్తున్నామంటూ ట్వీట్ చేశారు. రాష్ట్రాల అవసరాలు తెలుసుకుని, సాధ్యమైనంత ఉత్తమ పద్ధతిలో సాయం చేయడానికి రాష్ట్రాలతో కేంద్రం నిరంతరం సంప్రదింపులు జరుపుతోందని ట్వీట్ ద్వారా కేంద్ర మంత్రి వివరించారు. ఈ సంక్షోభ సమయంలో కేంద్ర, రాష్ట్రాలు సమష్టిగా పనిచేయాలని నిన్నటి సమీక్షలోనూ ప్రధాని చెప్పారన్నారు. ఈ అంశంపై మహారాష్ట్ర ప్రభుత్వం రాజకీయాలు చేయడంపై పీయూష్ గోయల్ విచారం వ్యక్తం చేశారు. ఇప్పటివరకు, ఇతర రాష్ట్రాల కంటే మహారాష్ట్రకే ఎక్కువ స్థాయిలో ఆక్సిజన్ అందిందని కేంద్ర మంత్రి తన ట్వీట్లో పేర్కొన్నారు.
ప్రధాన మంత్రి కార్యాలయం
సమతావాది మరియు సామూహిక సమృద్ధి ని సాధించడం లో భారతదేశం యొక్క విశేష పురోగతి ని గురించి లింక్ డ్ ఇన్ లో పోస్ట్ చేసిన ప్రధాన మంత్రి
సమతావాది మరియు సామూహిక సమృద్ధి ని సాధించడం లో భారతదేశం ఏ విధం గా విశేష పురోగతి ని నమోదు చేస్తున్నదీ ప్రధాన మంత్రి శ్రీ నరేంద్ర మోదీ సోశల్ మీడియా సైట్ అయిన లింక్ డ్ ఇన్  లో తెలియ జేశారు. ఎస్ బిఐ రిసర్చ్ మరియు ప్రముఖ పత్రికా రచయిత శ్రీ అనిల్ పద్మనాభన్ ల పరిశోధన నివేదికల లో నుండి ఆసక్తిదాయకం అయిన సంక్షిప్త వివరణల ను ప్రధాన మంత్రి శేర్ చేశారు.
ఆ పోస్టు ను :
https://www.linkedin.com/pulse/indias-rising-prosperity-narendra-modi లింకు లో చూడవచ్చును.
ప్రధాన మంత్రి కార్యాలయం
దక్షిణాఫ్రికా, గ్రీస్ నుంచి తిరిగి రాగానే ఆగస్టు 26వ తేదీన బెంగళూరులోని ఇస్రో టెలిమెట్రీ ట్రాకింగ్ అండ్ కమాండ్ నెట్ వర్క్ ను సందర్శించనున్న ప్రధానమంత్రి
చంద్రయాన్-3 మిషన్ లో భాగస్వాములైన ఇస్రో శాస్ర్తవేత్తలతో ప్రధానమంత్రి సంభాషణ
ప్రధానమంత్రి శ్రీ నరేంద్ర మోదీ దక్షిణాఫ్రికా, గ్రీస్ పర్యటనల నుంచి తిరిగి రాగానే నేరుగా బెంగళూరు వెళ్లి ఇస్రో టెలీమెట్రీ ట్రాకింగ్ అండ్ కమాండ్ నెట్ వర్క్ ను  ఆగస్టు 26వ తేదీ ఉదయం 7.15 గంటలకు సందర్శించనున్నారు. దక్షిణాఫ్రికా, గ్రీస్ నుంచి నేరుగా ఆయన బెంగళూరు చేరతారు.
ఇస్రోలో చంద్రయాన్-3 మిషన్ లో భాగస్వాములైన శాస్ర్తవేత్తలను ఆయన కలిసి సంభాషించనున్నారు. చంద్రయాన్-3 మిషన్ పురోగతి, అధ్యయనాల గురించి కూడా ఆయనకు శాస్ర్తవేత్తలు వివరిస్తారు.
------
(
ప్రధాన మంత్రి కార్యాలయం
యుఎస్ఎ 246వ స్వాతంత్య్ర దినం సందర్భం లో శుభాకాంక్షలుతెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ యునైటెడ్ స్టేట్స్ ఆఫ్ అమెరికా  246వ స్వాతంత్య్ర దినం నాడు యుఎస్ఎ ప్రజల కు, యుఎస్ఎ అధ్యక్షుడు శ్రీ జో బైడెన్ కు మరియు యుఎస్ఎ ఉపాధ్యక్షురాలు కమలా హారిస్ గారి కి తన శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘యునైటెడ్ స్టేట్స్ ఆఫ్ అమెరికా  246వ స్వాతంత్య్ర దినం నాడు యుఎస్ఎ ప్రజల కు, @POTUS @JoeBiden కు మరియు @VP @KamalaHarris కు ఇవే నా స్నేహపూర్ణ శుభాకాంక్షలు మరియు అభినందన లు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మహారాష్ట్ర, పంజాబ్, కర్నాటక, గుజరాత్, తమిళనాడులో పెరుగుతున్న కొత్త కోవిడ్ కేసులు
ప్రపంచంలోనే అతిపెద్ద టీకాల కార్యక్రమంలో 3.5 కోట్ల డోసులకు పైగా టీకాలు
నిన్న ఒక్క రోజులోనే 21 లక్షలకు పైగా టీకాలు
మహారాష్ట్ర, పంజాబ్, కర్నాటక, గుజరాత్, తమిళనాడు రాష్ట్రాల్లో కోవిడ్ కేసులు పెరుగుతున్నాయి. గత 24 గంటలలో 28,903 కోవిడ్ కేసులు నమోదు కాగా ఆరు రాష్ట్రాలదే 71.10% వాటా. మహారాష్ట్ర, పంజాబ్, కర్నాటక, గుజరాత్, తమిళనాడు, కేరళ రాష్ట్రాలలో 83.91% కేసులు వచ్చాయి. ఒక్క మహారాష్ట్రలోనే 61.8% కేసులు  కేసులు రాగా కేరళలో 1,970, పంజాబ్ లో 1,463 కేసులు వచ్చాయి.
ఈ క్రింద చూపిన విధంగా ఎనిమిది రాష్ట్రాలు కోవిడ్ కేసుల పెరుగుదల నమోదు చేసుకుంటున్నాయి. కేరళలో గత నెలరోజులుగా కేసుల తగ్గుదల కనబడుతోంది.
భారత్ లో చికిత్సలో ఉన్న కేసులు 2,34,406 కాగా అవి మొత్తం పాజిటివ్ కేసులలో 2.05%. చికిత్సలో ఉన్న కేసులలో మహారాష్ట్ర, కేరళ, పంజాబ్ లోనే 76.4% ఉండగా ఒక్క మహారాష్ట్రలోనే దాదాపు 60% ఉన్నాయి.
ఉదయం 7 గంటలవరకు అందిన సమాచారం ప్రకారం 5,86,855 శిబిరాల ద్వారా మూడున్నర కోట్లకు పైగా  టీకా డోసుల పంపిణీ జరిగింది. ఇందులో 75,06,155 డోసుల మొదటి విడత ఆరోగ్య సిబ్బంది, 45,54,855 రెండో విడత ఆరోగ్య సిబ్బంది, 76,00,030 మొదటి విడత కోవిడ్ యోధులు, 47,644 రెండో విడత కోవిడ్ యోధులు, 21,66,408 మంది 45-60 ఏళ్ళ మధ్య ఉన్న దీర్ఘకాల వ్యాధిగ్రస్తులు, 1,15,89,444 మంది 60 ఏళు పైబడ్డవారు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
75,06,155
|
|
45,54,855
|
|
76,00,030
|
|
16,47,644
|
|
21,66,408
|
|
1,15,89,444
|
|
3,50,64,536
టీకాల మొదలైన 60వ రోజైన మార్చి 16న 21 లక్షలకు పైగా  టీకా డోసుల పంపిణీ జరిగింది. ఇందులో 30,871 శిబిరాల ద్వారా 17,82,553మంది ఆరోగ్య సిబ్బంది, కోవిడ్ యోధులకు మొదటి డోస్ 3,34,551 మంది ఆరోగ్య సిబ్బంది, కోవిడ్ యోధులకు రెండో డోస్ టీకాలిచ్చారు.
|
|
తేదీ: మార్చి16, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
59,172
|
|
96,239
|
|
1,25,624
|
|
2,38,312
|
|
2,77,681
|
|
13,20,076
|
|
17,82,553
|
|
3,34,551
భారత దేశంలో మొత్తం కోవిడ్ బారినుంచి కోలుకున్నవారి సంఖ్య 1,10,45,284 కాగా జాతీయ స్థాయిలో కోలుకున్నవారి శాతం 96.56%.
గత 24 గంటలలో కోవిడ్ బారిన పడి మరణించినవారి సంఖ్య 188 గా నమోదైంది. 86.7% మరణాలు ఆరు రాష్ట్రాలలో నమోదయ్యాయి. మహారాష్ట్రలో అత్యధికంగా 87 మంది మరణించగా పంజాబ్ లో 38 మంది, కేరళలో 15 మంది చనిపోయారు.
15 రాష్ట్రాలు, కేంద్రపాలిత ప్రాంతాలలో గత 24 గంటలలో ఒక్క కోవిడ్ మరణం కూడా నమోదు కాలేదు. అవి: అస్సాం, ఆంధ్రప్రదేశ్, ఒడిశా, ఉత్తరాఖండ్, లక్షదీవులు, సిక్కిం, మేఘాలయ, డామన్-డయ్యూ, దాద్రా-నాగర్ హవేలి, నాగాలాండ్, త్రిపుర, లద్దాఖ్, మణిపూర్, మిజోరం, అండమాన్-నికోబార్ దీవులు, అరుణాచల్ ప్రదేశ్
విద్యుత్తు మంత్రిత్వ శాఖ
ఒక ముఖ్యమైన సమావేశాన్ని నిర్వహించిన - కేంద్ర విద్యుత్తు, నూతన మరియు పునరుత్పాదక ఇంధన శాఖ మంత్రి
ఫ్లై యాష్ వినియోగాన్ని పెంచడానికి పవర్ ప్లాంట్ల ద్వారా చివరి వినియోగదారులకు ఫ్లై యాష్ సరఫరాను సమీక్షించిన - కేంద్ర మంత్రి.
తగిన సూచనలు, సలహాలను జారీ చేసిన - విద్యుత్ మంత్రిత్వ శాఖ
విద్యుత్ ఛార్జీలను తగ్గించడం ద్వారా వినియోగదారులపై భారం తగ్గించాలని - యోచన
కేంద్ర విద్యుత్తు, నూతన మరియు పునరుత్పాదక ఇంధన శాఖ మంత్రి శ్రీ ఆర్. కె. సింగ్ 22.09.2021 తేదీన ఒక సమావేశం నిర్వహించి, తుది వినియోగదారులకు ఫ్లై యాష్ రవాణా మరియు ఫ్లై యాష్ వినియోగాన్ని సమీక్షించారు.
సమావేశంలో సి.ఈ.ఎ, చైర్పర్సన్; ఎన్.టి.పి.సి., చైర్మన్ & మేనేజింగ్ డైరెక్టర్; డి.వి.సి., ఛైర్మన్ తో పాటు, విద్యుత్ మంత్రిత్వ శాఖకు చెందిన ఉన్నతాధికారులు పాల్గొన్నారు. విద్యుత్ ఉత్పత్తి కేంద్రాలు పారదర్శక బిడ్డింగ్ ప్రక్రియ ద్వారా మాత్రమే ఫ్లై-యాష్ ను వేలం వేయాలని, ఈ సందర్భంగా ఆదేశించడం జరిగింది. ఇందు కోసం 22.09.2021 తేదీన మంత్రిత్వ శాఖ సూచనలు, సలహాలతో ఒక ఆదేశాన్ని జారీ చేసింది. ఇది విద్యుత్ ఛార్జీలను తగ్గించడంతో పాటు, వినియోగదారులపై భారాన్ని కూడా తగ్గిస్తుంది.
విద్యుత్ ఉత్పత్తి కేంద్రాలు అనుసరించడం కోసం జారీ చేసిన ఈ అడ్వైజరీ లో దిగువ పేర్కొన్న ముఖ్యమైన అంశాలు ఉన్నాయి:పవర్ ప్లాంట్లు తుది వినియోగదారులకు పారదర్శక బిడ్డింగ్ ప్రక్రియ ద్వారా మాత్రమే ఫ్లై-యాష్ ను అందజేయాలి.బిడ్డింగ్ / వేలం తర్వాత కూడా కొంత పరిమాణంలో ఫ్లై-యాష్ నిరుపయోగంగా ఉన్నట్లయితే, అప్పుడు మాత్రమే, ఎంపికలలో ఒకటిగా, రవాణా ఖర్చులు భరించడానికి సిద్ధంగా ఉన్న సంస్థ కు ముందుగా వచ్చిన వారికి ముందు అవకాశం ప్రాతిపదికన ఉచితంగా అందించబడుతుంది.పైన పేర్కొన్న చర్యల తర్వాత కూడా ఫ్లై-యాష్ నిరుపయోగంగా మిగిలి ఉంటే, అప్పుడు, థర్మల్ పవర్ ప్లాంట్ ద్వారా  రవాణా ఖర్చును భరించి, అర్హులైన ప్రాజెక్టులకు, ఫ్లై-యాష్ ను ఉచితంగా అందించబడుతుంది.తుది వినియోగదారులు ఫ్లై-యాష్ రవాణా వ్యయాన్ని తగ్గించుకోడానికి సమీప టి.పి.పి. ల నుండి ఫ్లై-యాష్ ను తీసుకోవాలి. సమీపంలోని టి.పి.పి. అలా చేయడానికి నిరాకరిస్తే, తుది వినియోగదారు గా ఉన్న ప్రాజెక్టు తగిన ఆదేశాల కోసం విద్యుత్ మంత్రిత్వ శాఖను సంప్రదించాలి.విద్యుత్ ప్లాంట్ల ద్వారా ఎం.ఓ.ఈ.ఎఫ్. & సి.సి. నోటిఫికేషన్ నిబంధనల ప్రకారం రవాణా ఖర్చు భరించాల్సిన అవసరం ఉన్న చోట, పోటీ బిడ్డింగ్ ప్రాతిపదికన మాత్రమే తుది వినియోగదారులను ఎంపిక చేయవలసి ఉంటుంది. థర్మల్ పవర్ ప్లాంట్లు ప్రతి సంవత్సరం 50 కి.మీ స్లాబ్ లలో రవాణా కోసం పోటీ బిడ్డింగ్ ఆధారంగా రవాణా ఏజెన్సీల ప్యానెల్ ను సిద్ధం చేయాలి. ఇంతకూ ముందు ఉన్న ప్యానెల్ గడువు ముగిసిన వెంటనే రవాణా ప్యానెల్ అమలయ్యే విధంగా టి.పి.పి. తగినంత ముందుగానే బిడ్లను పిలవాలి. ఒక ప్యానెల్ గడువు ముగిసే తేదీ కి, తాజా ప్యానెల్ ఖరారు కు మధ్య అంతరం ఉండకూడదు.పోటీదారుల డిమాండ్ ప్రాతిపదికన తుది వినియోగదారులకు ఫ్లై-యాష్ అందించబడుతుంది, అనగా, ఫ్లై-యాష్ కోసం అత్యధిక ధర చెల్లించడంతో పాటు, రవాణా వ్యయానికి కనీస మద్దతు కోరే, తుది వినియోగదారులకు ప్రాధాన్యత ఇచ్చి, ఫ్లై-యాష్ అందించబడుతుంది.కందకం స్థిరత్వం మరియు భద్రతకు అవసరమైన అన్ని జాగ్రత్తలు తీసుకోవడం వంటి సాంకేతిక పరిమితులకు లోబడి, విద్యుత్ ఉత్పత్తి సంస్థలు ఫ్లై-యాష్ అందించవచ్చు. ఫ్లై-యాష్ వినియోగం తక్కువగా ఉన్న విద్యుత్ ప్లాంట్లు ఫ్లై-యాష్ వినియోగాన్ని పెంచడానికి అన్ని ప్రయత్నాలు చేయాలి.
విద్యుత్ మంత్రిత్వ శాఖ జారీ చేసిన సూచనలు, సలహాలను ఖచ్చితంగా పాటించే విధంగా విద్యుత్ ఉత్పత్తి కేంద్రాలు తగిన చర్యలు తీసుకోవాలి.
ప్రధాన మంత్రి కార్యాలయం
గణేశ్ చతుర్థి నాడు ప్రజల కు శుభాకాంక్ష లు తెలిపిన ప్రధాన మంత్రి
గణేశ్ చతుర్థి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘యతో బుద్ధిర్ జ్ఞాననాశో ముముక్షో:, యత: సంపదో భక్తసంతోషికా: స్యు:
యతో విఘ్ననాశో యత: కార్యసిద్ధి:, సదా తం గణేశం నమామో భజామ:
గణేశ చతుర్ధి కి అనేకానేక శుభకామనలు. గణపతి బాప్పా మోర్ యా.
గణేశ చతుర్థి సందర్భం లో ఇవే శుభాకాంక్ష లు. భగవాన్ శ్రీ గణేశుని దీవెన లు ఎల్లవేళ ల మన కు లభిస్తూ ఉండుగాక.’’ అని పేర్కొన్నారు.
నౌకారవాణా మంత్రిత్వ శాఖ
అధిక ప్రాధాన్యత కింద, 120 మె.ట. ఆక్సిజన్ను నిర్వహించిన జేఎన్పీటీ, కొత్త మంగళూరు నౌకాశ్రయం
అధిక ప్రాధాన్యత కింద, 120 మె.ట. వైద్య ఆక్సిజన్ను జేఎన్పీటీ, కొత్త మంగళూరు నౌకాశ్రయం ఇవాళ నిర్వహించాయి.
దేశంలో అతి పెద్ద రవాణా నౌకాశ్రయం, జవహర్లాల్ నెహ్రూ పోర్టు ట్రస్టు వైద్య ఆక్సిజన్తో కూడిన 4 క్రయోజెనిక్ కంటైనర్లను నిర్వహించాయి. ప్రతి కంటైనర్లో 20 మె.ట. చొప్పున మొత్తం 80 మె.ట. ఆక్సిజన్ ఉంది. ఇవి యూఏఈలోని జెబెల్ అలీ పోర్టు నుంచి మన దేశానికి వచ్చాయి.
కువైట్ నుంచి 40 మె.ట. ఆక్సిజన్తో, ఐఎన్ఎస్ కోల్కతా కొత్త మంగళూరు పోర్టుకు చేరుకుంది. 5 టన్నుల ఆక్సిజన్ సిలిండర్లు, 4 హై ఫ్లో ఆక్సిజన్ కాన్సన్ట్రేటర్లను కూడా ఆక్సిజన్తోపాటు నౌక తీసుకొచ్చింది.
ఆక్సిజన్ సంబంధిత సామగ్రిని తీసుకొచ్చే నౌకలపై అన్ని సుంకాలు  రద్దు చేయాలని, బెర్తుల కేటాయింపులో అధిక ప్రాధాన్యం ఇవ్వాలని కేంద్ర నౌకాశ్రయాలు, జల రవాణా, జల మార్గాల మంత్రిత్వ శాఖ ఇప్పటికే కామరాజ పోర్టు లిమిటెడ్ సహా అన్ని ప్రధాన పోర్టులకు ఆదేశాలు జారీ చేసింది. మరిన్ని వివరాల కోసం https://www.pib.gov.in/PressReleasePage.aspx?PRID=1713914ను చూడవచ్చు.
జల శక్తి మంత్రిత్వ శాఖ
సెప్టెంబర్ నెలకు 'వాటర్ హీరోస్: షేర్ యువర్ స్టోరీస్' పోటీ విజేతను ప్రకటించిన జల్ శక్తి మంత్రిత్వ శాఖ
నీటి విలువ, నీటి సంరక్షణ , నీటి వనరుల సుస్థిర అభివృద్ధిని పెంపొందించడం పోటీ లక్ష్యాలు
జలశక్తి మంత్రిత్వ శాఖకు చెందిన జలవనరులు, నదుల అభివృద్ధి , గంగా పునరుజ్జీవన శాఖ మైగవ్ పోర్టల్ లో నెలవారీగా నిర్వహించే 'వాటర్ హీరోస్: షేర్ యువర్ స్టోరీస్' పోటీ కి సంబంధించి సెప్టెంబర్ 2022 నెలకు శ్రీమతి అనామికా తివారీని విజేతగా ప్రకటించింది. ఆమెకు రూ. 10,000/- నగదు బహుమతి, సర్టిఫికేట్ లభిస్తుంది. శ్రీమతి అనామికా తివారీ ఒక పాఠశాల ఉపాధ్యాయురాలు/ప్రిన్సిపాల్ గా పనిచేస్తున్నారు. పాఠశాలలో నాటకాల ద్వారా నీటి సంరక్షణ ప్రాముఖ్యత గురించి విద్యార్థులకు బోధించే ప్రయత్నం చేస్తున్నారు.
సెప్టెంబర్ 2022 నెలకు గాను శ్రీమతి అనామికా తివారిని విజేతను ప్రకటించారు
విజేతకు రూ. 10,000/- నగదు బహుమతి, సర్టిఫికేట్ లభిస్తుంది.
పొందాలి.
MyGov పోర్టల్  పై నెలవారీ పోటీ నిర్వహిస్తారు.
ఈ ఎడిషన్ 2022 నవంబర్ 30న ముగుస్తుంది.
సాధారణంగా నీటి విలువను పెంపొందించడం, నీటి సంరక్షణ మరియు నీటి వనరుల సుస్థిర అభివృద్ధిపై దేశవ్యాప్త ప్రయత్నాలకు మద్దతు ఇవ్వడం ఈ పోటీ లక్ష్యం.
ప్రధానమంత్రి శ్రీ నరేంద్ర మోదీ
దార్శనికత కు అనుగుణంగా దేశంలో
జల సంరక్షణ కార్యక్రమాలు చేపట్టేలా పెద్ద ఎత్తున ప్రజలను ప్రేరేపించాలి.నీటి వీరుల జ్ఞానాన్ని పెంపొందించడం , అనుభవాలను పంచుకోవడం ద్వారా నీటి సంరక్షణ పై అవగాహన కల్పించడం ఈ పోటీ లక్ష్యం; నీటి సంరక్షణ , నిర్వహణ పట్ల ఒక దృక్పథాన్ని ఏర్పరిచి తద్వారా భాగస్వాములందరి మధ్య ప్రవర్తనా పరమైన మార్పు తీసుకురావాలని భావిస్తున్నారు.
ఈ పోటీని నెలవారీగా నిర్వహిస్తున్నారు.
దీనిని MyGov పోర్టల్ లో చూడవచ్చు. మూడవ ఎడిషన్ 01.12.2021 న ప్రారంభమయింది. మైగోవ్ పోర్టల్ లో 30.11.2022 న ముగుస్తుంది. మొదటి ఎడిషన్ 01.09.2019 నుండి 30.08.2020 వరకు జరిగింది. 2వ ఎడిషన్ ను 19.09.2020 నుంచి 31.08.2021 వరకు నిర్వహించారు. ఈ పోటీలో పాల్గొనడానికి, నీటి సంరక్షణ ప్రయత్నాలపై వారి విజయ గాథలను 1-5 నిమిషాల వీడియో రూపంలో పోస్ట్ చేయాల్సి ఉంటుంది, 300 పదాలతో కూడిన ఒక వర్ణన తో పాటు , వాటిని తెలిపే కొన్ని ఛాయాచిత్రాలు/ఫోటోలను జతచేయాలి. అలాగే, పాల్గొనేవారు తమ వీడియోలను  MyGov పోర్టల్  లో భాగస్వామ్యం చేయవచ్చు. దీనికి అదనంగా, ఎంట్రీలను waterheoes.cgwb[at]gmail[dot]com వద్ద కూడా సబ్మిట్ చేయవచ్చు.
మంత్రిమండలి
దీన్ దయాళ్ అంత్యోదయ యోజన - జాతీయ గ్రామీణ జీవనోపాధి మిషన్ కింద జమ్మూ కశ్మీర్ మరియు లడఖ్ కేంద్ర పాలిత ప్రాంతాల కోసం ప్రత్యేక ప్యాకేజీని కేంద్ర మంత్రి మండలి ఆమోదించింది.
జమ్మూ, కశ్మీర్, లడఖ్ కేంద్ర పాలిత ప్రాంతాలలో, 2023-24 ఆర్థిక సంవత్సరం వరకు ఐదేళ్ల కాలానికి, 520 కోట్ల రూపాయలతో ఒక ప్రత్యేక ప్యాకేజీ ని, ప్రధానమంత్రి శ్రీ నరేంద్రమోదీ అధ్యక్షతన సమావేశమైన కేంద్ర మంత్రిమండలి ఆమోదించింది. ఈ పొడిగించిన కాలంలో పేదరిక నిష్పత్తితో కేటాయింపులను అనుసంధానించకుండా డిమాండ్ ఆధారిత ప్రాతిపదికన, కేంద్ర పాలిత ప్రాంతాలైన జమ్మూ-కశ్మీర్, లడఖ్ లలో దీన్ దయాళ్ అంత్యోదయ యోజన - జాతీయ గ్రామీణ జీవనోపాధి మిషన్  నిధులను కేటాయించడం జరిగింది.
కేంద్ర పాలిత ప్రాంతాలకు అవసరమయ్యే విధంగా, ఈ మిషన్ కింద తగినంత నిధులను ఇది నిర్ధారిస్తుంది. అదేవిధంగా కేంద్ర పాలిత ప్రాంతాలైన జమ్మూ-కశ్మీర్, లడఖ్ లలోని కేంద్ర ప్రాయోజిత లబ్ధిదారుల ఆధారిత పథకాలను సార్వత్రికపరచాలనే భారత ప్రభుత్వ లక్ష్యానికి అనుగుణంగా ఇది ఉంటుంది.
కేంద్ర పాలిత ప్రాంతాలైన జమ్మూ-కశ్మీర్, లడఖ్ లలో మారిన పరిస్థితులను బట్టి, గ్రామీణ కుటుంబాల జీవన ప్రమాణాలు మరియు మహిళల సాధికారతను మెరుగుపరిచేందుకు ఉద్దేశించిన ఈ పధకం యొక్క సామర్థ్యాన్ని సూచించే మూల్యాంకనం యొక్క ఫలితాలపై ఇది ఆధారపడి ఉంటుంది.
దీన్దయాళ్ అంత్యోదయ యోజన - జాతీయ గ్రామీణ జీవనోపాధి మిషన్  అనేది, దేశవ్యాప్తంగా గ్రామీణ పేద కుటుంబాలకు బహుళ జీవనోపాధిని ప్రోత్సహించడం ద్వారా గ్రామీణ పేదరికాన్ని నిర్మూలించాలనే లక్ష్యంతో రూపొందించిన పధకం. గ్రామీణ పేదరికాన్ని పరిష్కరించడం కోసం 2011 జూన్ నెలలో ప్రారంభించిన, డి.ఏ.వై-ఎన్.ఆర్.ఎల్.ఎమ్. పధకం పేదరిక కార్యక్రమాలలో ఒక నమూనా మార్పును సూచించింది. డి.ఏ.వై-ఎన్.ఆర్.ఎల్.ఎమ్. అన్ని గ్రామీణ పేద గృహాలను చేరుకోవాలని, అంటే సుమారు 10 కోట్ల గృహాలను చేరుకోవాలని అంచనా వేయడం జరిగింది. ప్రతి గ్రామీణ పేద ఇంటి నుండి ఒక మహిళా సభ్యురాలిని, స్వయం సహాయక బృందాలు  గా రూపొందించి, సార్వత్రిక సామాజిక సమీకరణ ద్వారా, ఈ పధకం, వారి జీవనోపాధిని ప్రభావితం చేస్తుంది. వారి శిక్షణ మరియు సామర్థ్యాన్ని పెంపొందించడం, వారి సూక్ష్మ జీవనోపాధి ప్రణాళికలను సులభతరం చేయడం మరియు వారి స్వంత సంస్థలు మరియు బ్యాంకుల నుండి ఆర్థిక వనరులను పొందడం ద్వారా వారి జీవనోపాధి ప్రణాళికలను అమలు చేయడానికి ఈ పధకం వీలు కల్పిస్తుంది.
ఈ పధకంలో, స్వయం సహాయక స్ఫూర్తితో కమ్యూనిటీ నిపుణుల ద్వారా కమ్యూనిటీ సంస్థలతో కలిసి పనిచేయడం ఈ పధకం ప్రత్యేకత. వినూత్నమైన ఈ ప్రతిపాదన కారణంగా, డి.ఏ.వై-ఎన్.ఆర్.ఎల్.ఎమ్. పధకం, గతంలో రూపొందించిన పేదరిక నిర్మూలన కార్యక్రమాలకు భిన్నంగా ఉంటుంది. మిషన్ మోడ్ లో ప్రత్యేక ప్రయోజన వాహనాలు  జాతీయ, రాష్ట్ర, జిల్లా, బ్లాకు స్థాయిలలో అంకితమైన అమలు సహాయక యూనిట్లతో, వృత్తిపరమైన మానవ వనరులను ఉపయోగించి నిరంతరాయంగా అందించడానికి మరియు ప్రతి గ్రామీణ పేద కుటుంబానికి దీర్ఘకాలిక హ్యాండ్ హోల్డింగ్ మద్దతు ఇవ్వడం, ఈ కార్యక్రమం యొక్క ఇతర ప్రత్యేక లక్షణాలు.
ఉక్కు మంత్రిత్వ శాఖ
తమ 61వ వ్యవస్థాపక దినోత్సవాన్ని జరుపుకున్న ఎంఒఐఎల్;
ఎంఒఐఎల్ను సందర్శించిన ఉక్కు మంత్రిత్వ శాఖ కార్యదర్శి
తన 61వ వ్యవస్థాపక దినోత్సవాన్ని 22 జూన్ 2023న జరుపుకొని ఎంఒఐఎల్ ఒక ముఖ్యమైన మైలురాయిని సాధించింది. మహత్వపూర్ణమైన ఈ సందర్భానికి భారత ఉక్కు మంత్రిత్వ శాఖ కార్యదర్శి శ్రీ నాగేంద్రనాథ్ సిన్హా ముఖ్య అతిథిగా హాజరయ్యారు. ఈ సందర్భంగా మాట్లాడుతూ, ఉక్కు మంత్రిత్వ శాఖ కార్యదర్శి ఎంఒఐఎల్ అభినందించి, ఉత్పత్తిని పెంచవలసిందిగా ఉద్బోధించారు.
గత కొద్ది నెలల్లో కంపెనీ ఉల్లాస, ఉత్సాహభరితమైన పనితీరును పట్టి చూపుతూ, ఆర్థిక సంవత్సరం 24లో రికార్డు పనితీరును నమోదు చేయగలమనే విశ్వాసాన్ని ఎంఒఐఎల్ సిఎండి శ్రీ ఎ.కె. సక్సేనా వ్యక్తం చేశారు. ఈ సందర్భంగా, కార్యక్రమానికి హాజరైన ప్రముఖులు పలు పత్రికలను, మాన్యువళ్ళను విడుదల చేశారు.
ప్రముఖ ప్రదర్శకులు శ్రీ పవన్దీప్ రంజన్ & అరుణిత కంజిలాల్ తో భారీ సంగీత కార్యక్రమాన్ని, స్టాండప్ హాస్యనటుడు శ్రీ గౌరవ్ వర్మతో కార్యక్రమాలను నిర్వహించారు. కంపెనీ వ్యాప్తంగా సాంస్కృతిక కార్యక్రమాలను నిర్వహించిన క్రమంలో, వివిధ మైన్లకు చెందిన విజేత బృందాలు ఈ సందర్భంగా తమ ప్రదర్శనలు ఇచ్చారు.
, ఆర్థిక సంవత్సరం 24లో మొత్తం 60,000ల మొక్కలను నాటడం, రక్తదాన శిబిరాలు, వైద్య & హృద్రోగ నిర్ధారణకు శిబిరాలు, ఎంఒఐఎల్ గనుల వ్యాప్తంగా సాంస్కృతిక కార్యక్రమాలు సహా పలు కార్యక్రమాలను 61వ వ్యవస్థాపక దినోత్సవంలో భాగంగా నిర్వహించారు.
ప్రధాన మంత్రి కార్యాలయం
న్యూ జీలండ్ ప్రధాని తో సమావేశమైన ప్రధాన మంత్రి
ఫోరమ్ ఫార్ ఇండియా-పసిఫిక్ ఐలండ్స్ కోఆపరేశన్  మూడో శిఖర సమ్మేళనం సందర్భం లో 2023 మే నెల 22వ తేదీ నాడు పోర్ట్ మోరెస్ బీ లో న్యూ జీలండ్ ప్రధాని శ్రీ క్రిస్ హిప్ కిన్స్ తో ప్రధాన మంత్రి శ్రీ నరేంద్ర మోదీ సమావేశమయ్యారు. ఇద్దరు ప్రధాను ల మధ్య ఈ విధమైన సమావేశం జరగడం ఇదే మొదటి సారి.
ఇద్దరు నేత లు ఇప్పటికే అమలవుతున్న ద్వైపాక్షిక సహకార పూర్వక కార్యక్రమాల ను గురించి చర్చించారు. వ్యాపారం మరియు వాణిజ్యం, విద్య, ఇన్ ఫర్ మేశన్ టెక్ నాలజీ, పర్యటన, సంస్కృతి, క్రీడ లు మరియు రెండు దేశాల ప్రజల మధ్య పరస్పర సంబంధాలు సహా వివిధ రంగాల లో సహకారాన్ని విస్తరింప చేసుకోవాలని కూడా నేత లు సమ్మతి ని వ్యక్తం చేశారు.
రహదారి రవాణా, హైవేల మంత్రిత్వ శాఖ
మౌలిక సదుపాయాల పెట్టుబడి ట్రస్ట్ ను ఏర్పాటు చేయడాని కి , జాతీయ రహదారి ప్రాజెక్టుల ద్వారా రాబడి ఆర్జించడాని కి ఎన్హెచ్ఎఐ కి అధికారం ఇచ్చిన కేంద్ర కేబినెట్
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ రోడ్డు రవాణా, రహదారుల మంత్రిత్వ శాఖ
ప్రతిపాదనకు ఆమోదం తెలిపింది. సెబి జారీ చేసిన ఇన్విట్ మార్గదర్శకాల మేరకు మౌలిక సదుపాయాల పెట్టుబడి ట్రస్ట్   ను ఏర్పాటు చేయడానికి ,నేశనల్ హైవేస్ అథారిటీ ఆఫ్ ఇండియా  కు కేబినెట్ అధికారం ఇచ్చింది.
పూర్తి అయిన కనీసం ఒక సంవత్సరం టోల్ కలెక్షన్ కలిగిన జాతీయ రహదారుల పై రాబడి ఆర్జించడానికి ఎన్హెచ్ఎఐ కి ఇది అనుమతిస్తుంది. అలాగే, గుర్తింపు పొందిన రహదారులపై టోల్ వసూలు చేసే హక్కు ఎన్హెచ్ఎఐ కి ఉంటుంది.
ప్రభావం
ఇన్విట్ ఒక సాధనం గా పెట్టుబడి దారుల కు మరింత సౌలభ్యాన్ని కలిగించడంతోపాటు కింది అవకాశాల ను కలిగించనుంది.
• ప్రత్యేకమైన ఒ&ఎం రాయితీలు
• దీర్ఘకాలిక మూలధనాన్ని  భారత రహదారి మార్కెట్ కు ఆకర్షించడం. పెట్టుబడిదారులు నిర్మాణ రిస్క్కు విముఖం గా ఉన్నందున, దీర్ఘకాలిక స్థిరమైన రాబడిని అందించే ఆస్తుల లో పెట్టుబడులు పెట్టడాని కి ఆసక్తి కలిగి ఉన్నారు.
• రిటైల్ దేశీయ పొదుపు, ప్రత్యేక సంస్థ ల కార్పస్  ఇన్విట్ ద్వారా మౌలిక సదుపాయాల రంగం లో పెట్టుబడులు పెట్టాలి.
నేపథ్యం
రోడ్లు, రహదారులు దేశ ఆర్థిక వ్యవస్థ జీవనాడులు. ఇవి మారుమూల, సుదూర ప్రాంతాల ను అనుసంధానిస్తాయి. ప్రాంతీయ పాన్-ఇండియా ప్రాతిపదికన సమర్థవంతమైన రవాణా సదుపాయాన్ని కల్పిస్తాయి.. జాతీయ రహదారుల అభివృద్ధి, వాణిజ్యాన్ని సులభతరం చేయడానికి , ఒక ప్రాంతం మొత్తం ఆర్థిక పురోగతి కి గుణాత్మకం గా ఉపకరిస్తుంది.
అక్టోబర్ 2017 లో, భారత ప్రభుత్వం భారత్ మాలా పరియోజన ను ప్రారంభించింది. ఇది భారత ప్రభుత్వం ప్రధాన రహదారి అభివృద్ధి కార్యక్రమం. ఇది రూ. 5,35,000 కోట్ల రూపాయల పెట్టుబడి తో 24,800 కిలో మీటర్ల రహదారుల ను అభివృద్ధి కోసం నిర్దేశించిన కార్యక్రమం.
భారత్మాల కార్యక్రమం చేపట్టిన స్థాయిని బట్టి, నిర్దేశించిన కాలపరిమితి లో ప్రాజెక్టుల ను పూర్తి చేయడాని కి ఎన్హెచ్ఎఐ కి తగినన్ని నిధులు అవసరం. ఇందుకు నిధులు సమకూర్చుకోవడం లో భాగం గా, పూర్తయిన జాతీయ రహదారుల ఆస్తుల నుంచి రాబడి ఆర్జించడాని కి, వాటి విలువ ను పెంచి రహదారుల నిర్మాణం లో పెట్టుబడులు పెట్టడాని కి ప్రైవేట్ పక్షాల ను ఆకర్షించడాని కి అనువైన పథకాల ను అందించడం.
అమలు
పరిమిత వనరులు కలిగిన ఎన్హెచ్ఎఐ వంటి సంస్థలు కొత్త, వినూత్నమైన ఫైనాన్సింగ్ సదుపాయాల ను ఉపయోగించడం అవసరం. ఇప్పటికే ఉన్న నిధుల వనరుల ను పరిమితం చేయడం అనివార్యం గా మారింది. అప్పటి ఆర్థిక మంత్రి, 2018-19 సంవత్సరపు తన బడ్జెట్ ప్రసంగం లో, ఎన్ హెచ్ఎ ఐ తన రోడ్ల కు సంబంధించిన ఆస్తుల ను స్పెశల్ పర్పస్ వెహికిల్స్ గా మార్చే అంశాన్ని పరిశీలించాలని అలాగే, టోల్, ఆపరేట్ అండ్ ట్రాన్స్ ఫర్ నమూనా, మౌలిక సదుపాయాల పెట్టుబడుల నిధి వంటి వినూత్న రాబడి అవకాశాలను ఉపయోగించవచ్చని సూచించారు.
గత అనుభవాల ఆధారం గా, మూలధన మార్కెట్ల ద్వారా అదనపు వనరుల ను సమీకరించే లక్ష్యం తో ఎన్హెచ్ఎఐ, జాతీయ రహదారుల ప్రాజెక్టుల ద్వారా రాబడి ఆర్జించడాని కి ఇన్విట్ ఏర్పాటు పై చురుకు గా పని చేస్తోంది.
ఎన్హెచ్ఎఐ కి చెందిన ఇన్విట్ ఎన్హెచ్ఎఐ ద్వారా ఇండియన్ ట్రస్ట్ చట్టం 1882 కింద ఏర్పాటైనదై , 2014 సెక్యూరిటీలు ఎక్సేంజ్ బోర్డ్ ఆఫ్ ఇండియా రెగ్యులేశన్స్ కు అనుగుణం గా ఉంటుంది.
ఇన్విట్ ట్రస్ట్ ప్రధానం గా మౌలిక సదుపాయాల ప్రాజెక్టుల లో పెట్టుబడి పెట్టే లక్ష్యం తో ఏర్పడనుంది. . ఇన్విట్ నేరుగా లేదా ఎస్.పి.వి ద్వారా, లేదా హోల్డింగ్ ద్వారా ఆస్తుల ను కలిగి ఉండవచ్చు
ఆరోగ్య, కుటుంబ సంక్షేమ మంత్రిత్వ శాఖ
ఏవియన్ ఇన్ఫ్లుయెంజా వ్యాప్తిపై పరిశోధించేందుకు కేరళకు అత్యున్నత స్థాయి బృందాన్ని పంపుతున్న కేంద్ర ప్రభుత్వం
కేరళలో ఏవియన్ ఇన్ఫ్లుయెంజా  వ్యాప్తిపై పరిశోధించేందుకు ఒక అత్యున్నత స్థాయి బృందాన్ని ఆ రాష్ట్రానికి పంపాలని కేంద్ర ఆరోగ్య &కుటుంబ సంక్షేమ మంత్రిత్వ శాఖ నిర్ణయించింది. ఏవియన్ ఇన్ఫ్లుయెంజా వ్యాప్తిపై ఈ బృందం సవివరంగా శోధించి సిఫార్సులతో కూడిన ఒక నివేదికను కేంద్రానికి సమర్పిస్తుంది.
మొత్తం ఏడుగురు నిపుణుల కేంద్ర బృందం కేరళకు వెళ్తోంది. దిల్లీలోని 'నేషనల్ ఇన్స్టిట్యూట్ ఆఫ్ ట్యూబర్క్యులోసిస్ & రెస్పిరేటరీ డిసీజెస్', 'నేషనల్ సెంటర్ ఫర్ డిసీజ్ కంట్రోల్', 'ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్', చెన్నైలోని 'నేషనల్ ఇన్స్టిట్యూట్ ఆఫ్ ఎపిడెమియాలజీ' నిపుణులు ఈ బృందంలో ఉన్నారు. బెంగుళూరులో ఉన్న ఆరోగ్య & కుటుంబ సంక్షేమ శాఖ ప్రాంతీయ కార్యాలయం సీనియర్ ఆర్.డి. డాక్టర్ రాజేష్ కేదామణి ఈ బృందానికి నాయకత్వం వహిస్తారు.
కేరళలో పెరుగుతున్న ఏవియన్ ఇన్ఫ్లుయెంజా కేసులను నిర్వహించడానికి ఆ రాష్ట్ర ఆరోగ్య విభాగాలకు కేంద్ర బృందం సాయం చేస్తుంది. ప్రజారోగ్య చర్యలు, నిర్వహణ మార్గదర్శకాలు, పద్ధతుల గురించి సూచనలు చేస్తుంది.
వ్యవసాయ మంత్రిత్వ శాఖ
"పర్ డ్రాప్ మోర్ క్రాప్" కింద రాష్ట్రాలకు రూ.4 వేల కోట్లు
కొన్ని రాష్ట్రాలకు కొనసాగుతున్న నిధుల విడుదల ప్రక్రియ
నాబార్డుతో కలిసి రూ.5 వేల కోట్ల కార్పస్ ఫండ్ సృష్టించిన కేంద్రం
సూక్ష్మ నీటిపారుదల వ్యవస్థను ప్రోత్సహించడం లక్ష్యం
గత ఐదేళ్లలో సూక్ష్మ నీటిపారుదల వ్యవస్థలోకి 46.96 లక్షల హెక్టార్లు
"ప్రధానమంత్రి కృషి సించయీ యోజన" కింద, "పర్ డ్రాప్ మోర్ క్రాప్" కార్యక్రమాన్ని కేంద్ర వ్యవసాయ సహాకారం, రైతుల సంక్షేమ విభాగం అమలు చేస్తోంది. బిందు సేద్యం, స్ప్రింక్లర్ల వంటి పద్ధతులతో సూక్ష్మ నీటిపారుదల ద్వారా.. క్షేత్రస్థాయిలో నీటి సమర్థ వినియోగం జరిగేలా చూడడంపై పీఎంకేఎస్వై-పీడీఎంసీ దృష్టి పెట్టింది. బిందు సేద్యం ద్వారా నీటి పొదుపే కాక, ఎరువులు, కూలీలు, ఇతర పెట్టుబడి ఖర్చులు తగ్గుతాయి.
ఈ ఆర్థిక సంవత్సరంలో 4 వేల కోట్ల రూపాయలను రాష్ట్రాలకు కేటాయించారు. ఈ పథకం కిందకు వచ్చే లబ్ధిదారులను రాష్ట్ర ప్రభుత్వాలు గుర్తించాలి. కొన్ని రాష్ట్రాలకు నిధుల విడుదల ప్రక్రియ ఇప్పటికే జరుగుతోంది.
సూక్ష్మ నీటిపారుదల వ్యవస్థ కోసం, నాబార్డుతో కలిసి 5 వేల కోట్ల రూపాయల కార్పస్ ఫండ్ను కేంద్రం సృష్టించింది. ప్రత్యేక, ఆవిష్కార ప్రాజెక్టులు చేపట్టడం ద్వారా సూక్ష్మ సేద్యాన్ని మరింత విస్తరించడంలో వనరుల సమీకరణకు రాష్ట్రాలకు వీలు కల్పించడం ఈ నిధి లక్ష్యం. రైతులు సూక్ష్మ సేద్య వ్యవస్థలను నెలకొల్పేలా చేసి సూక్ష్య సేద్య వ్యవస్థను ప్రోత్సహించడం కూడా మరొక లక్ష్యం. ఈ పథకం కింద ఆంధ్రప్రదేశ్కు రూ.616.14 కోట్లు, తమిళనాడుకు 478.79 కోట్ల రూపాయలను నాబార్డు ద్వారా కేటాయించారు. ఆంధ్రప్రదేశ్లో 1.021 లక్షల హెక్టార్లు, తమిళనాడులో 1.76 లక్షల హెక్టార్లు సూక్ష్మ సేద్యం కింద సాగవుతున్నాయి.
, పీఎంకేఎస్వై-పీడీఎంసీ ద్వారా 46.96 లక్షల హెక్టార్లను సూక్ష్మ నీటిపారుదల కిందకు తెచ్చారు.